ટ્રાફિકના કડક અમલ અને ઇ મેમોથી દંડ વસૂલવાની કામગીરીનો બીજી વખત પ્રારંભ થઇ રહ્યો છે. ૧૫ એપ્રિલથી ટ્રાફિકના નિયમોનો ભંગ કરનાર સામે ઇ મેમોથી દંડ વસૂલવાની જાહેરાત કરી દેવામાં આવી છે. મોટાં ભાગના શહેરમાં લગાવવામાં આવેલા સીસીટીવી કેમેરાની મદદથી ટ્રાફિકના નિયમોનો ભંગ કરનારને, તેમના વાહનના નંબરના આધારે તેમના ઘરે ઇ મેમો મોકલવામાં આવશે. ટ્રાફિક શાખા દ્વારા ઇ મેમો મોકલવા સાથે દંડની સાથે સાથે તેના નિયમો પણ કડક કરવામાં આવ્યા છે. જેમાં ચાલુ વાહને મોબાઇલમાં વાત કરનારને પ્રથમ વખત ૧ હજાર રૂપિયા, બીજી અને ત્રીજી વખત ૨ હજાર ભરવાના રહેશે. અને જો ચોથી વખત પકડાશે તો લાયસન્સ રદ્દ કરવામાં આવશે.